《和永叔十二韵》
宋代·刘敞

爱公犹爱屋上乌，何况公家手种菊。忆昔重阳醉共赏，已落纱帽欢不足。

谁令繁霜逼芳意，坐使严风卷馀馥。主人于此情不浅，上客方来强令束。

马声玲珑摇玉环，屦綦参差破苔绿。重寻荒径忆五柳，因咏东篱憩茅屋。

巳怜归鸟有真意，更觉晨风伤局促。引杯大釂倾玉壶，击节应非响乔木。

物华瞬息暂入梦，世事蚊虻一过目。浮邱接袂当凤举，俗士歌骊真狗曲。

衣冠顷来尘土变，形貌今者毛发秃。公诗乃使我忘老，逸调何由能继属。

作者简介：刘敞（1019—1068）北宋史学家、经学家、散文家。字原父，一作原甫，临江新喻荻斜（今属江西樟树）。庆历六年与弟刘攽同科进士，以大理评事通判蔡州，后官至集贤院学士。与梅尧臣、欧阳修交往较多。为人耿直，立朝敢言，为政有绩，出使有功。刘敞学识渊博，欧阳修说他“自六经百氏古今传记，下至天文、地理、卜医、数术、浮图、老庄之说，无所不通；其为文章尤敏赡”，与弟刘攽合称为北宋二刘，著有《公是集》。